
Taisto 2026 teematehtävät
Taiston teematehtävät tarjoavat näkökulmia organisaation varautumisen, jatkuvuudenhallinnan ja häiriötilanteisiin valmistautumisen arviointiin. Tehtäviä voi hyödyntää ennen harjoitusta, sen jälkeen tai milloin tahansa vuoden aikana. Tehtävien tekeminen on vapaaehtoista, eikä niitä edellytetä Taisto-harjoitukseen osallistumiseksi.
Tämän teematehtävän tarkoituksena on tutustuttaa organisaationne kvanttiuhkaan ja siihen varautumisen ensimmäisiin askeliin. Tehtävä ei edellytä salaustekniikan asiantuntemusta.
Kun teematehtävä on käsitelty, sopikaa vähintään siitä, mitkä selvitykset käynnistetään heti, mitkä asiat edellyttävät johdon päätöstä ja kuka vastaa jatkotoimien seurannasta.
DVV ei kerää teematehtävän vastauksia. Aineisto jää organisaationne omaan käyttöön.
Digitaalinen turvallisuus ja varautuminen vakavan häiriötilanteen varjossa teematehtävät pohjautuvat Huoltovarmuuskeskuksen 28.4.2026 julkaisemaan skenaarioon Suomeen kohdistuva sotilaallinen voimankäyttö ja huoltovarmuus. Skenaario on kuvitteellinen, ja sen tarkoituksena on tukea ajattelua, varautumista ja keskustelua, eikä se ei ole ennuste.
[bookmark: _Toc242880548]Ennen tehtäviin siirtymistä
Tutustukaa tehtäviin ja valitkaa teidän organisaationne kannalta sopivimmat ja kiinnostavimmat tehtävät. Voitte myös käydä läpi kaikki tehtävät. Tehtäväkuvauksista löydätte tarkemmat tiedot tehtävien aiheista. Tehtävien kysymykset ovat tarkoitettu keskustelua herättäviksi ja pohdittaviksi, käykää läpi ne kysymykset, jotka ovat teidän organisaatiollenne relevantteja.

Ennakkotehtävissä sanalla organisaatio tarkoitetaan harjoitukseen osallistuvaa organisaatiotanne. Peilatkaa kysymyksiä oman organisaationne toimintaan, vastuisiin, palveluihin ja riippuvuuksiin.
Tehtävät (Valitkaa teidän organisaatiollenne sopivimmat ja kiinnostavimmat)
· Tehtävä 1: Kriittiset digitaaliset riippuvuudet ja haavoittuvuudet
· Tehtävä 2: Toiminnan jatkuvuus ja varamenettelyt häiriötilanteessa
· Tehtävä 3: Kybertilanteen hallinta osana laajempaa häiriökokonaisuutta
· Tehtävä 4: Henkilöstö ja osaaminen pitkän häiriön aikana
· Tehtävä 5: Itsearvio ja kehittämistoimet
· Hyödyllistä materiaalia

Tutustukaa ennen harjoitusta Huoltovarmuuskeskuksen skenaarioon
Suomeen kohdistuva sotilaallinen voimankäyttö ja huoltovarmuus -skenaario (2026)

Ensihavainnot
	




[bookmark: _Toc242880549]Tehtävä 1 Kriittiset digitaaliset riippuvuudet ja haavoittuvuudet
Skenaarion alkuvaiheessa hybridivaikuttaminen kohdistuu samanaikaisesti useisiin kriittisiin järjestelmiin. Tietoliikenneyhteydet häiriintyvät, satelliittipalveluissa esiintyy epävakautta ja vedenalaisia kaapeleita vikaantuu. Myös rahoitus- ja maksujärjestelmissä ilmenee häiriöitä.
Kyse ei ole yksittäisestä selkeärajaisesta häiriöstä, vaan useista ketjuuntuvista ja vaikeasti jäljitettävistä tapahtumista, joiden vaikutukset näkyvät eri organisaatioissa eri tavoin.
Pohtikaa ja keskustelkaa
1. Mitkä ovat organisaationne kannalta kriittisimmät ulkoiset digitaaliset riippuvuudet? Esimerkkejä: pilvipalvelut, teleoperaattorit, maksujärjestelmät, tunnistautumispalvelut, tietovarannot, integraatiot ja kriittiset toimittajat.
2. Mikä näistä riippuvuuksista on haavoittuvin? Miksi?
3. Miten organisaationne toiminta muuttuu, jos tietoliikenneyhteyksissä on laajoja ja pitkäkestoisia häiriöitä, mihin prosesseihin vaikutukset kohdistuvat ensimmäisten tuntien aikana ja mihin ensimmäisten vuorokausien aikana?
4. Oletteko tunnistaneet, miten kriittiset toimittajanne ja alihankkijanne ovat varautuneet häiriötilanteisiin?
5. Miten toimittajan tai alihankkijan häiriö näkyisi omassa toiminnassanne?
6. Skenaariossa GPS- ja GNSS-häirintä sekä sijaintitiedon väärentyminen ovat osa vaikuttamista. Onko organisaatiollanne palveluja tai järjestelmiä, jotka ovat riippuvaisia satelliittipohjaisesta paikannuksesta tai ajanmäärityksestä?
7. Miten organisaationne tunnistaa tilanteen, jossa useita erillisiä häiriöitä tapahtuu samanaikaisesti, ja erottaa tavanomaiset tekniset viat tahallisesta vaikuttamisesta tai laajemmasta häiriökokonaisuudesta?
Koontitaulukko
	Palvelu, järjestelmä tai riippuvuus
	Miksi kriittinen?
	Vaihtoehtoinen toimintatapa
	Vastuuhenkilö tai vastuurooli

	
	
	
	

	
	
	
	

	
	
	
	

	
	
	
	

	
	
	
	

	
	
	
	




Kolme kriittisintä riippuvuutta
Valitkaa tunnistetuista riippuvuuksista kolme organisaation kannalta kriittisintä.
	Riippuvuus
	Miksi kriittinen?
	Vaikutus häiriötilanteessa

[bookmark: _Toc242880550]Tehtävä 2 Toiminnan jatkuvuus ja varamenettelyt häiriötilanteessa
Skenaarion vakavan häiriön vaiheessa iskut kohdistuvat energiainfrastruktuuriin, tietoliikennekohteisiin ja datakeskuksiin. Sähkökatkot ovat laajoja ja toistuvia. Eri järjestelmien yhteisvaikutukset vaikeuttavat tilannekuvan muodostamista. Säännöstely on aloitettu ja logistiikka on pirstoutunut.
Tässä tehtävässä arvioidaan, miten organisaationne ylläpitää kriittisiä toimintojaan tilanteessa, jossa normaalit järjestelmät, yhteydet ja palvelut eivät ole käytettävissä.
Toimintakyky ilman normaaleja järjestelmiä
1. Mitkä organisaationne prosessit tai palvelut voidaan toteuttaa manuaalisesti tai ilman normaaleja tietojärjestelmiä?
2. Onko näistä olemassa dokumentoidut varamenettelyt?
3. Ovatko varamenettelyt henkilöstön tiedossa ja onko niitä harjoiteltu?
4. Kuinka pitkään organisaationne pystyy ylläpitämään kriittiset toiminnot, jos keskeiset ICT-palvelut ovat poissa käytöstä useita päiviä tai viikkoja?
5. Onko organisaatiollanne suunnitelma laajaan sähkökatkoon varautumiseksi?
6. Kattaako varavoima kriittisimmät järjestelmät ja toimitilat? Kuinka pitkäksi aikaa?
7. Miten varmistatte tärkeän datan saatavuuden ja eheyden tilanteessa, jossa pilvipalveluihin ei saada yhteyttä tai keskeisiä järjestelmiä ei voida käyttää?
8. Mitkä tiedot, ohjeet, yhteystiedot ja päätöksenteon kannalta kriittiset aineistot tulisi olla käytettävissä myös offline-tilanteessa?
9. Kirjatkaa 3–5 tärkeintä aineistoa tai tietolähdettä, joiden tulee olla saatavilla myös ilman tietojärjestelmiä.
Priorisointi ja johtaminen
1. Miten organisaationne priorisoi palvelut ja toiminnot tilanteessa, jossa kaikkia ei voida ylläpitää?
2. Kenellä on päätösvalta palveluiden priorisoinnista, keskeyttämisestä tai alasajosta?
3. Skenaariossa kriittistä infrastruktuuria tuhoutuu, sitä korjataan ja se tuhoutuu uudelleen. Miten organisaationne johtaminen ja resursointi toimivat tilanteessa, jossa häiriö toistuu ja pitkittyy, eikä nopeaa ratkaisua ole näköpiirissä?
4. Miten päätöksenteko toimii tilanteessa, jossa tieto on puutteellista, viivästynyttä tai ristiriitaista?
5. Onko organisaatiollanne selkeä kriisijohtamisen rakenne?
6. Onko kriittisiin johtamis- ja asiantuntijarooleihin määritelty varahenkilöt?
Koontitaulukko
	Prosessi tai palvelut
	Varamenettely
	Arvioitu toimintakyky / kesto
	Vastuurooli

	
	
	
	

	
	
	
	

	
	
	
	

	
	
	
	

	
	
	
	

	
	
	
	



Lisätehtävä: jatkuvuussuunnitelmien tarkistus
Käykää läpi organisaationne jatkuvuus- ja varautumissuunnitelmat. Arvioikaa erityisesti:
ovatko suunnitelmat ajan tasalla
sisältävätkö ne digitaalisten palveluiden ja ICT-riippuvuuksien häiriöt
onko varamenettelyjä harjoiteltu
ovatko vastuut ja yhteystiedot ajan tasalla
miten suunnitelmat toimivat pitkäkestoisessa ja toistuvassa häiriössä

[bookmark: _Toc242880551]Tehtävä 3 Kybertilanteen hallinta osana laajempaa häiriökokonaisuutta
Skenaariossa kyberhäiriöt eivät ole irrallinen tapahtuma, vaan osa laajempaa vaikuttamisen kokonaisuutta. Palvelunestohyökkäykset, wiper-haittaohjelmat ja tietomurrot tapahtuvat samanaikaisesti fyysisten iskujen, tietoliikennehäiriöiden, sähkökatkojen ja resurssipulan kanssa.
Ajantasaisen kybertilannekuvan tuottaminen vaikeutuu, koska samaan aikaan tapahtuu paljon muutakin. Asiantuntijat ovat kuormittuneita, tietoa on vähän ja päätöksiä joudutaan tekemään epävarmuuden vallitessa.
Pohtikaa ja keskustelkaa
1. Miten organisaationne tuottaa kybertilannekuvan normaalitilanteessa?
2. Miten kybertilannekuvan tuottaminen muuttuisi tilanteessa, jossa useita häiriöitä tapahtuu samanaikaisesti ja asiantuntijat ovat kuormittuneita?
3. Mitkä ovat ne vähimmäistiedot, joita tarvitsette kybertilanteen johtamiseen vakavassa häiriötilanteessa?
4. Skenaariossa wiper-haittaohjelmat tuhoavat automaatio- ja valvontajärjestelmiä. Onko organisaatiollanne käsitys siitä, mitkä järjestelmät olisivat haavoittuvia tällaiselle uhalle?
5. Miten palautuminen toteutettaisiin, jos järjestelmiä, dataa tai varmistuksia tuhoutuu?
6. Miten varmistatte, että varmuuskopiot, palautusmenettelyt ja kriittiset käyttöoikeudet ovat käytettävissä myös laajassa häiriötilanteessa?
7. Miten yhteistoiminta viranomaisten, kuten Kyberturvallisuuskeskuksen ja poliisin, sekä muiden keskeisten toimijoiden kanssa on järjestetty?
8. Onko vastuut, yhteystiedot ja ilmoitusmenettelyt määritelty etukäteen?
9. Pitkittyneessä kriisissä organisaatiot voivat joutua turvautumaan epävirallisiin tai huonosti tunnettuun alkuperää oleviin laitteisiin, ohjelmistoihin tai varaosiin komponenttipulan vuoksi. Miten hallitsette tähän liittyvää kyberturvallisuusriskiä?
10. Missä tilanteessa organisaationne hyväksyisi normaalia suuremman kyberturvallisuusriskin toiminnan jatkuvuuden turvaamiseksi? Kuka tekee tällaisen päätöksen?
Koontitaulukko
	Järjestelmä / palvelu / riski
	Vaikutus häiriötilanteessa
	Palautumiskeino
	Vastuut ja yhteystiedot

[bookmark: _Toc242880552]Tehtävä 4 Henkilöstö ja osaaminen pitkän häiriön aikana
Skenaarion pitkittyneessä vaiheessa yli 20 000 ulkomaalaistaustaista työntekijää on poistunut Suomesta kahden kuukauden aikana. Poistuneiden joukossa on myös IT-asiantuntijoita ja sote-alan osaajia. Työvoiman saatavuus on heikentynyt laajasti ja asiantuntijat ovat ylikuormittuneita.
Tässä tehtävässä tarkastellaan, miten organisaationne varmistaa kriittisen osaamisen, henkilöstön toimintakyvyn ja jaksamisen pitkäkestoisessa häiriötilanteessa.
Pohtikaa ja keskustelkaa
1. Onko organisaatiollanne käsitys siitä, ketkä ovat ne avainhenkilöt, joiden poissaolo vaikuttaisi välittömästi digitaalisten palveluiden tai järjestelmien toimintaan?
2. Onko näille avainhenkilöille nimetty varahenkilöt?
3. Onko kriittinen osaaminen dokumentoitu niin, että toinen henkilö pystyy jatkamaan tehtävää tarvittaessa?
4. Miten organisaationne on varautunut tilanteeseen, jossa ulkomaalaistaustaisia IT-asiantuntijoita tai muita kriittisiä työntekijöitä poistuu nopeasti Suomesta tai organisaation käytettävistä?
5. Miten organisaationne ylläpitää henkilöstön toimintakykyä ja estää kriittisten asiantuntijoiden ylikuormittumisen tilanteessa, jossa häiriö jatkuu viikkoja tai kuukausia? Onko olemassa suunnitelma työvuorotuksesta, tehtävien jakamisesta, sijaisjärjestelyistä ja henkilöstön tuesta?
6. Miten ilmoittaminen ja viestintä, mukaan lukien viranomaisille tehtävät poikkeamailmoitukset, toimivat tilanteessa, jossa työkuorma on poikkeuksellisen korkea ja viestintäkanavat voivat olla häiriintyneitä? Onko henkilöstöllä selkeä kuva siitä, mitä ilmoitetaan, kenelle ja milloin?
Koontitaulukko
	Avainrooli / Osaaminen
	Nykyinen henkilö / tiimi
	Varahenkilö / vaihtoehto
	Dokumentointi ja kehitystarve

[bookmark: _Toc242880553]Tehtävä 5 Itsearvio ja kehittämistoimet
Tämä tehtävä kokoaa teematehtävän havainnot yhteen. Tarkoituksena on tunnistaa organisaationne keskeisimmät vahvuudet, puutteet ja konkreettiset kehittämistoimet.
Pohtikaa ja keskustelkaa
1. Kirjatkaa tehtävien perusteella tunnistetut merkittävimmät riskit, tärkeimmät kehittämistoimet ja päätökset
2. Mitkä ovat kolme suurinta digitaalisen turvallisuuden ja varautumisen riskiä organisaatiollenne HVK:n skenaarion näkökulmasta?
3. Mitkä nykyiset varautumistoimet toimivat hyvin?
4. Missä ovat suurimmat kehittämistarpeet: tekniikassa, prosesseissa, johtamisessa, toimittajahallinnassa vai osaamisessa?
5. Mitkä kehittämistoimet ovat kiireellisimpiä?
6. Mitkä kehittämistoimet ovat pidemmän aikavälin varautumisen kannalta tärkeimpiä?
7. Mitä päätöksiä, resursseja tai johdon linjauksia kehittämistoimien käynnistäminen edellyttää?
Riskien koonti
	Riski
	Vaikutus organisaatioon
	Nykyinen varautuminen
	Tarvittava kehittämistoimi

	
	
	
	

	
	
	
	

	
	
	
	



Toimintasuunnitelma
	Kehittämistoimi
	Miksi tärkeä?
	Vastuuhenkilö tai vastuurooli
	Aikataulu
	Tilanne

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	



Päätökset, resursointi ja seuraavat askeleet
	



[bookmark: _Toc242880554]Hyödyllistä materiaalia

Huoltovarmuuskeskus: Suomeen kohdistuva sotilaallinen voimankäyttö ja huoltovarmuus -skenaario (2026) - www.huoltovarmuuskeskus.fi 

DVV:n digiturvan tietopankki: Digiturvan tietopankki ja materiaalit – www.kehittajille.suomi.fi/palvelut/digiturva  

Kyberturvallisuuskeskus: Ohjeet ja suositukset - www.kyberturvallisuuskeskus.fi 

Yhteiskunnan turvallisuusstrategia: Turvallisuuskomitean materiaalit – www.turvallisuuskomitea.fi 

